Focused Space Backpacks Khadije Ahmadi Khadijeahmadi63 On Pinterest — Valdeande Bags : Focused Space Backpacks
Home » Focused Space Backpacks » Focused Space Backpacks – Khadije Ahmadi Khadijeahmadi63 On Pinterest
Focused Space Backpacks – Khadije Ahmadi Khadijeahmadi63 On Pinterest
– american made backpacks Tags: american made backpacks new, american made backpacks models, american made backpacks style.RELATED: Kid Personalized Backpacks Models Fellows Road, Camden, London NW3
Langborough Road, WOKINGHAM, WOKINGHAM RG40
Romney Mews, Westminster, London W1U Voertuigverkope: Die top-10 vir September | Maroela Media
Ondanks ŉ geringe afname in totale voertuigverkope – 957 eenhede (1,9%) vir ŉ totaal van 49 670 – het uitvoere weer eens tot die redding gekom met altesaam 36 341 voertuie wat in September vanjaar uitgevoer is.
Maar wat veral die oog gevang het, was dat die geringe afname in passasiersmotorverkope – 892 eenhede vir ŉ totaal van 32 786 – in ŉ groot mate teengewerk is deur die motorhuurbedryf wat vir 23,4% van hierdie totaal verantwoordelik was.
Hierteenoor het verkope van ligte handelsvoertuie (14 342) ietwat beter vertoon en was die verkope-daling net 168 eenhede (1,2%) laer as in September ŉ jaar gelede. Die totaal van 14 342 rus figuurlik grootliks op die skouers van Toyota se Hilux en Ford Ranger.
Van Hilux gepraat, Toyota is weer eens bo-aan die top-tien-lys met ŉ verstommende 12 351 in totaal wat 1 500 verkope beter is as Augustus se verkope. Hierbenewens is Toyota op die punt om sy ideaal van ŉ 25%-markaandeel te verwesenlik. Tans staan hierdie markleier op ŉ indrukwekkende 24,9% van alle voertuie wat in Suid-Afrika verkoop word.
Benewens die algehele top-verkoper met Hilux op 3 943, het Corolla/Auris/Quest ook presteer met 1 680 verkope, gevolg deur ŉ skitterende syfer van 1 345 vir Fortuner. Yaris het ook goed bygedra met 1 111 verkope, terwyl RAV se 291 maar sleg afsteek teen onder meer Volkswagen Tiguan se 565 verkope.
Oudergewoonte staan Volkswagen sterk in die tweede plek met 8 553 verkope wat 600 voertuie meer is as sy Augustus-verkope. Ondanks ŉ dramatiese prysverskil tussen Polo en die ou Polo wat as Vivo bemark word, verkies kopers steeds die hoër spesifikasie Polo met ŉ skitterende 3 866 totaal teenoor Vivo se 1 976 verkope. Selfs die Groep se duur Amarok het ietwat gevorder met 291 verkope teenoor Augustus se patetiese 181. Dit is darem dié keer net-net beter as Hyundai se H100 bakkie (290) en Mahindra Scorpio Pik Up (216).
Die derde plek behoort steeds aan Ford wie se 5 509 totaal ook nagenoeg 500 eenhede beter was as in Augustus. Ford se top-presteerder, soos altyd, was Ranger (3 016), ondersteun deur Fiesta met 837 verkope, Everest op 426, en Figo op 520 verkope. Hierdie totaal plaas Ford gemaklik voor Nissan (5 042) wat steeds in die vierde plek is danksy NP200 op 1 888 verkope, NP300 (622), en Datsun GO op 485 eenhede wat nuwe tuistes gevind het. Die immergroen X-Trail kon darem 364 verkope aanteken.
Hyundai, (2 949) het ietwat swakker gevaar as in Augustus, maar is steeds gemaklik in die vyfde plek danksy Grand i10 (1 049), i20 op 592 verkope en Creta wat na 370 nuwe eienaars gegaan het.
Die sesde plek in die top-tien behoort steeds aan Renault wat met 2 594 verkope ietwat stoom verloor het (gemeet aan Augustus), maar wat steeds gemaklik voor Mercedes-Benz in die getalle-wedloop is. Renault se sterre is oudergewoonte Kwid op 808 verkope, Clio IV op 677, en Duster met 373 verkope.
Mercedes-Benz bly in die sewende plek met ŉ totaal van 1 910 verkope, maar is steeds te skugter om individuele modelverkope bekend te maak.
Die laaste drie plekke in die top-tien-ranglys behoort onderskeidelik aan Isuzu (1 493) wat op sy KB-bakkies staatmaak. Laasgenoemde het 1 193 verkope aangeteken, terwyl die MU-X sportnuts darem 55 verkope bygedra het.
BMW (1 463) gee ook nie modelverkope deur nie, maar het darem een plek opgeskuif tot negende – ten koste van KIA (1 350) wie se verkope met 400 eenhede teenoor die Augustus-syfers gedaal het. KIA se presteerders was Picanto (750) – redelik tragies as dit vergelyk word met Augustus se 1 071 verkope. Net twee ander KIA-modelle het noemenswaardig presteer – Rio (271) en Sportage op 208 verkope. Nie een van die maatskappy se ander modelle kon dubbelsyfers behaal nie, en dit maak hierdie Koreaan kwesbaar vir invoerders soos Suzuki (1 140) wat reeds by Mazda (1 111) verby is en wie se nuwe Jimny die mark in November soos ŉ warrelwind gaan tref.
Die nuwe Volvo XC40 (Foto: Volvo)
Ander vervaardigers buite die top-tien sluit in Volvo (325) wie se XC60 (115), XC90 (49) en XC40 op 78 verkope die maatskappy se presteerders is.
In die superluukse segment het Bentley (11) goed gevaar, Porsche het oudergewoonte geskitter op 102 verkope, terwyl Ferrari se 6 en Maserati se 5 verkope darem beter klink as die enkeling wat sy geldjies gewaag het op ŉ Audi R8.
Intussen is dit sokkiesoptrektyd vir Peugeot/Citroën (90) en Subaru (86).
Daar word verwag dat voertuigverkope nie noodwendig deur die waansinnige brandstofprysverhogings beïnvloed sal word nie, maar dat kooppatrone na kleiner, meer ekonomiese, modelle sal afwentel. Hierteenoor sal die uitvoermark robuus bly – wat natuurlik goeie nuus vir ons ekonomie sal wees.
Volkswagen Polo 3 866
Volkswagen Polo Vivo 1 976
Toyota Corolla/Auris/Quest 1 680
Toyota Fortuner 1 345
Toyota Yaris 1 111
Hyundai Grand i10 1 049
Ford Fiesta 837
Renault Kwid 808
KIA Picanto 750
Renault Clio IV 677
Toyota Hilux 3 943
Ford Ranger 3 016
Nissan NP200 1 888
Toyota Quantum 1 287
Isuzu KB 1 193
Nissan NP300 622
Volkswagen Amarok 291
Hyundai H100 290
Mahindra Scorpio Pik Up 216
Toyota Land Cruiser PU 178
Die Ducati Scrambler-familie groei
Waar is Land Rover se syfers?
…. seker maar weer op Limp-Mode.
Ons het sowat twee maande terug vir ons ‘n nuwe Polo Vivo Maxx gekoop. Die nuwe Polo was ook op die koop lys maar na verskeie oorwegings het die laer onderhouds koste oor die langer termyn ons op die Maxx laat besluit. Die voertuig het die bekende 1.6 petrol enjin, met Maxx afwerking wat 17 duim wiele insluit is hy nogal ‘n aandag trekker. Met die 17 duim wiele sit hy op die pad en lekker lig op brandstof.